钦定古今图书集成/明伦汇编/官常典/第649卷 > 沈应干
## 钦定古今图书集成/明伦汇编/官常典/第649卷 > 沈应干

按《广东通志》：“应干，字惟顺，五河人。尝师尚书霍韬，大
见称赏。嘉靖二十九年庚戌，登进士，知南海。甫莅任，
不远二百里诣韬墓，泣而矢曰：‘所不尽心百姓，廉介
自持，负公之教者有如河’。乃询利病，访得失，采舆论
而更革之。省刑轻徭，征赋有法，宿弊为之一清。壬子
洪潦为患，民大饥，殚力劝赈，全活万计。邻邑寇盗蜂”
起，南海晏然，应干之力也。以廉能入为主事。开国以
来，南海称良吏者，必曰“黄沈”，盖以黄正色，与应干并称云。